Ruderalai
Ruderalai arba ruderaliniai augalai (lot. rudus – 'sugriuvusių namų laužas, šiukšlės') – tokios augalų rūšys, kurios įsikuria antrinėse antropogeninės kilmės buveinėse: prie šiukšlių ir kitų atliekų sankaupų, prie pastatų, patvoriuose, geležinkelių ir plentų šalikelėse, apleistuose dirvonuose, dykvietėse, griuvėsiuose, taip pat mindžiojamose vietose. Dažniausiai tai nuošalios, derlingos vietos, kur dėl žmogaus veiklos prisikaupę daugiau organinės kilmės atliekų. Nemaža dalis ruderalų yra azotamėgiai (nitrofiliniai) augalai.